**SPRIEVODNÁ SPRÁVA**

[1. Identifikačné údaje 2](#_Toc184635282)

[1.1. Stavba 2](#_Toc184635283)

[1.2. Stavebník 2](#_Toc184635284)

[1.3. Projektant 2](#_Toc184635285)

[2. Základné údaje charakterizujúce stavbu a prevádzku dokončenej stavby 3](#_Toc184635286)

[3. Prehľad východiskových podkladov 4](#_Toc184635287)

[4. Členenie stavby na stavebné objekty a prevádzkové súbory 4](#_Toc184635288)

[5. Vecné a časové väzby stavby na okolie a na súvisiace investície 5](#_Toc184635289)

[5.1. Väzba na okolitú zástavbu a priľahlú cestnú sieť 5](#_Toc184635290)

[5.2. Väzba na existujúce inžinierske siete 6](#_Toc184635291)

[5.3. Súvisiace stavby a koordinácia so zámermi iných investorov 6](#_Toc184635292)

[6. Prehľad prevádzkovateľov (užívateľov) 6](#_Toc184635293)

[7. Lehota výstavby v mesiacoch 7](#_Toc184635294)

[8. Termín začatia a dokončenia stavby 7](#_Toc184635295)

[9. Údaje o prípadnom postupnom uvádzaní častí stavby do prevádzky 7](#_Toc184635296)

[10. Skúšobná prevádzka a doba jej trvania vo vzťahu k dokončeniu a kolaudácii stavby 7](#_Toc184635297)

[11. Vysporiadanie sa s podmienkami Rozhodnutia OÚ Bratislava, odbor starostlivosti o životné prostredie (zisťovacie konanie) 7](#_Toc184635298)

# Identifikačné údaje

## Stavba

**Názov stavby**: **Nová Trolejbusová trať Bulharská - Galvaniho**

Charakter stavby: Líniová stavba

Kraj: Bratislavský

Okres: Bratislava II, MČ Bratislava - Ružinov

Katastrálne územie: Trnávka

## Stavebník

Objednávateľ dokumentácie: Dopravný podnik Bratislava, a.s.

Olejkárska 1, 814 52 Bratislava

Investor- stavebník: Hlavné mesto SR Bratislava

Primaciálne námestie 1, 814 99 Bratislava

## Projektant

Generálny projektant stavby: **REMING CONSULT a.s.**

LakeSide Park II

831 04 Bratislava

Manažér projektu: Ing. Vladimíra Rožoková

Stupeň PD: Dokumentácia pre stavebné povolenie

Spracovatelia častí projektu: DELTES spol. s r.o.

Račianske mýto 1D

831 02 Bratislava

ALAM s.r.o.

Mlynské Luhy 88

821 05 Bratislava

ProNES s.r.o.

Stredisko 02

Za dráhou 21

902 01 Pezinok

# Základné údaje charakterizujúce stavbu a prevádzku dokončenej stavby

Predĺženie trolejbusovej trate bude umiestnené v Bratislavskom kraji, v okrese Bratislava II., v MČ Bratislava – Ružinov, katastrálne územie Trnávka, vo vysoko urbanizovanom území v úseku ulíc Rádiová – Bulharská – Galvaniho a Ivanská cesta.

Nová trolejbusová trať sa napojí na existujúcu trolejbusovú trať vedenú v Bulharskej a Rádiovej ulici. Pokračovať bude po Bulharskej ulici k ulici Galvaniho s pokračovaním vpravo po tejto ulici až k nákupnému centru Avion Shopping Park. Pre hybridné trolejbusy sa uvažuje s osadením natrolejovacieho zariadenia, čo umožní predĺžiť túto linku ďalej až na Letisko M. R. Štefánika bez potreby vybudovania trakčného vedenia.

V rámci stavby sa zrealizuje:

* nová trolejbusová trať na ul. Bulharská, Galvaniho a Ivanská cesta v celkovej dĺžke 2,8 km,
* osadenie nového natrolejovacieho zariadenia umožňujúceho predĺženie trate po letisko M. R. Štefánika,
* nová kontajnerová meniareň „Bojnická 26“ v areáli DPB, a.s. a súvisiaca 22 kV prípojka, nn prípojka, telefónna prípojka a optické káble
* úprava resp. zmena existujúceho napájania trolejbusových tratí na ul. Rádiová v celkovej dĺžke 0,95 km.
* úprava existujúcich chodníčkov v mieste uloženia napájacieho vedenia
* úpravy verejného osvetlenia
* úpravy CDS

Navrhovaná trolejbusová trať bude zriadená prostredníctvom osadenia nového trolejového jednostopového vedenia v celkovej dĺžke cca 2 780 m, ktoré bude trasované po uliciach Bulharská, Galvaniho a Ivanská cesta. Rozdelená bude na dva úseky Bulharská – Galvaniho a Galvaniho – Ivanská cesta, každý úsek zhruba s dĺžkou 700 m.

Trať bude zriadená v pokračovaní existujúcej trolejbusovej trate po ulici Bulharská do križovatky Bulharská – Galvaniho. Následne odbočí vpravo na Galvaniho ulicu, po ktorej bude trasovaná po pravej strane. Po prekonaní križovatky Galvaniho – Ivanská cesta trať pokračuje po ľavej strane ulice Ivanská cesta a zakončená bude obratiskom vytvoreným okolo prevádzky McDonald pri Avion Shopping Park. Spätne bude trať vedená vpravo na Galvaniho ulicu, kde v križovatke Ivanská cesta – Galvaniho prekrižuje novú trať a pokračuje do križovatky Galvaniho – Bulharská. Následne odbočením vľavo do ulice Bulharská pokračuje zaústením do priameho smeru existujúcej trolejbusovej trate.

Pre novú trolejbusovú trať bude vybudovaný nový nosný systém pozostávajúci z trakčných stĺpov, resp. kombinovaných trakčných stĺpov, uchytenia trolejového vedenia, výzbroje traťových úsekových deličov, napájacích bodov, ovládania výhybiek, prepäťových ochrán a pod. Trakčné stožiare sú navrhované ako oceľové, trubkové. Umiestnené budú v koridore dotknutých cestných komunikácií, podľa možností mimo existujúcich chodníkov pre peších a cyklochodníkov. Vzájomné vzdialenosti medzi jednotlivými stožiarmi sa budú pohybovať na úrovni 25 – 30 m, výška stožiarov je 8,5 m, resp. 10 m v prípade osadenia výložníka pre verejné osvetlenie. Uprednostnené sú kombinované trakčné stožiare, na ktorých je osadené trakčné vedenie spolu s verejným osvetlením, tzn. na ktorých je osadený aj výložník na verejné osvetlenie so svietidlami s LED technológiou. Existujúce verejné osvetlenie na dotknutých uliciach sa následne zruší.

Súčasťou stavby je aj vybudovanie novej kontajnerovej meniarne „Bojnická 26“, ktorá bude napájať vedenie novej trolejbusovej trate na ul. Bulharská a Galvaniho. Umiestnená bude priamo v areáli DPB, a.s. vozovňa Trnávka v blízkosti existujúcej meniarne Trnávka. Potreba výstavby novej meniarne vychádza zo skutočnosti, že aktuálne nie je v existujúcej meniarni Trnávka voľná kapacita pre vybudovanie nových napájačov pre napájanie navrhovanej trate.

# Prehľad východiskových podkladov

* Investičné zadanie – Technické požiadavky „Nová trolejbusová trať Bulharská – Galvaniho – projekčné práce“ (04/2021)
* geodetické zameranie z 04-03/2023
* prieskum a vytýčenie inžinierskych sietí z 04-03/2023
* orientačný IG prieskum z 06/2022
* Koncepcia rozvoja MHD v Bratislave na roky 2013 – 2025 (2014)
* Manuál verejných priestorov (MIB, 2022)
* Program hospodárskeho a sociálneho rozvoja hlavného mesta SR Bratislavy na roky 2010 – 2020
* Program hospodárskeho a sociálneho rozvoja mestskej časti Bratislava – Ružinov, Programové obdobie 2021 – 2027
* Program hospodárskeho a sociálneho rozvoja Bratislavského samosprávneho kraja na roky 2021 – 2027 s výhľadom do roku 2030
* Územný generel dopravy hl. mesta SR Bratislavy (2015)
* Územný plán hlavného mesta SR Bratislavy (2007)
* územné rozhodnutie č. /SU/394/9640/2024/LBR, vydané - Mestská časť Bratislava – Ružinov dňa 26.02.2024, správoplatnené 05.4.2024
* dokladová časť DSP - stanoviská dotknutých orgánov štátnej správy, samosprávy, správcov inžinierskych sietí a organizácií z prerokovania DSP

# Členenie stavby na stavebné objekty a prevádzkové súbory

Stavba je členená na prevádzkové súbory (PS) a stavebné objekty (SO), ktoré sú základnými prvkami celej stavby. Číslovanie a názvoslovie prevádzkových súborov a stavebných objektov vychádza z nasledujúceho princípu:

* prevádzkový súbor (PS) je samostatný súbor strojov a zariadení zabezpečujúci technologickú prevádzku, schopný samostatne plniť technologickú funkciu v danom odbore činnosti,
* stavebný objekt (SO) je priestorovo ucelená alebo technicky samostatná účelovo určená časť stavby.

**Zoznam prevádzkových súborov a stavebných objektov:**

| **Označenie** | **Názov stavebného objektu** |
| --- | --- |
| PS 01 | Kontajnerová meniareň Bojnická 26 - technologická časť |
| PS 02 | Diaľkové ovládanie kontajnerovej meniarne Bojnická 26 |
| SO 01 | Modernizácia trolejového vedenia - úsek Rádiová - Bulharská |
| SO 02 | Nové trolejového vedenia - úsek Bulharská - Galvaniho |
| SO 03 | Nové trolejového vedenia - úsek Galvaniho - Ivanská cesta |
| SO 04 | Ochranné opatrenia v zóne trolejového vedenia |
| SO 05 | Elektrické ovládanie výhybiek - úsek obratisko Rádiová |
| SO 06 | Elektrické ovládanie výhybiek - križovatka Bulharská - Rádiová |
| SO 07 | Napájacie vedenia novej trolejovej trate - úsek Bulharská - Galvaniho - Ivanská |
| SO 08 | Napájacie vedenia - úsek Bulharská (U354) - Rožnavská (U356) |
| SO 09 | Verejné osvetlenie - úsek Rádiová - Bulharská - modernizácia |
| SO 10 | Verejné osvetlenie - úsek Bulharská - Galvaniho - preložka |
| SO 11 | Verejné osvetlenie - úsek Galvaniho - Ivanská preložka |
| SO 12 | Ovládací kábel pre kontajnerovú meniareň Bojnická 26 |
| SO 13 | Optická trasa pre DPB, a.s. |
| SO 14 | Kontajnerová meniareň Bojnická - stavebná časť |
| SO 15 | Káblová prípojka NN - kontajnerová meniareň Bojnická 26 |
| SO 16 | Káblová prípojka 22 kV – kontajnerová meniareň Bojnická 26 |
| SO 17 | Telefónna prípojka |
| SO 18 | Úprava CDS v križovatke Galvaniho - Na križovatkách |
| SO 19 | Úprava CDS v križovatke Galvaniho - Ivanská cesta |
| SO 20 | Spätné úpravy chodníkov |
| SO 21 | Odstránenie existujúceho skladiska |

# Vecné a časové väzby stavby na okolie a na súvisiace investície

## Väzba na okolitú zástavbu a priľahlú cestnú sieť

Predĺženie existujúcej trolejbusovej trate sa nachádza vo vysoko urbanizovanom prostredí v lokalite MČ Ružinov v časti Trnávka a je vedené cez ulice Bulharská k ulici Galvaniho s pokračovaním vpravo po tejto ulici až k nákupnému centru Avion Shopping Park.

Zastávky a priľahlá cestná sieť ostanú nezmenené. Počas realizácie stavby dôjde k lokálnym dopravným obmedzeniam, ktoré budú riešené dočasným dopravným značením. Dočasné dopravné značenie bude riešené v počas ďalšej príprave stavby.

Depo Jurajov Dvor

V areáli depa bude umiestnená nová kontajnerová meniareň s potrebným napojením na inžinierske siete. Jestvujúci areál Jurajov dvor je lokalizovaný v mestskej časti Ružinov v časti Trnávka. Vstupy do areálu sú orientované z ulíc Vajnorská a Bojnická. V súčasnosti sú v depe umiestnené objekty pre údržbu a opravu vozidiel električiek, trolejbusov aj autobusov, využívaný je prevádzkovateľom MHD.

Úsek Rádiová - Bulharská

Ulicu Rádiová je možné charakterizovať ako obytnú štvrť s rodinnými domami a v menšej miere menšími firmami. Ulica je obojsmerná funkčnej triedy C2 kategórie MO 8,0/40 s dvomi jazdnými pruhmi po 3 m. Po obidvoch stranách cestnej komunikácie sa nachádza asfaltový chodník šírky 1,5 m – 2 m. Aktuálne je úsek obsluhovaný MHD, dvomi trolejbusovými linkami 60 a 64. Križovatka ulíc Rádiová – Bulharská je styková.

Na styku ulíc Edisonovej a Rádiovej sa nachádza obratisko trolejbusov Rádiová, ktoré je vybavené dvomi trolejovými stopmi a zastávkami MHD Rádiová. Jedna zo zastávok slúži pre výstup/nástup na trolejbusových linkách, je vybavená prístreškom s označníkom a automatom na cestovné lístky. Druhá zastávka, ktorá sa nachádza po obidvoch stranách komunikácie, je vybavená označníkom a slúži na nástup/výstup liniek autobusov 58 a 65. Pred napojením na Bulharskú ulicu sa nachádza po pravej strane komunikácie zastávka MHD Bulharská. Je vybavená označníkom a automatom na cestovné lístky, obsluhovaná je linkami 60, 64 a 65.

Úsek Bulharská – Galvaniho

Komunikácia Bulharská je obojsmerná funkčnej triedy C2 kategórie MO 7,5/40 s dvomi jazdnými pruhmi šírky 3 m a s asfaltovými chodníkmi po obidvoch stranách šírky cca 1,5 m – 2 m. Po ľavej strane Bulharskej ulice sa nachádzajú rodinné domy s prídomovými záhradami a garážami, po pravej strane na styku ulíc Rádiová a Bulharská sa rozprestiera Rapošov park, ďalej sa nachádza oplotená plocha pre parkovacie státia, obytné viacpodlažné domy a administratívne budovy. Ulica je obsluhovaná MHD, v smere na Galvaniho autobusovou linkou 65 a v opačnom smere trolejbusovými linkami 60 a 64.

Pred križovatkou s Rádiovou ulicou sa nachádza zastávka MHD Bulharská pre autobusovú linku 65 určená označníkom. Na konci ulice, pred napojením na Galvaniho ulicu, sa po pravej strane cca 50 m od križovatky nachádza zastávka MHD Pri zvonici, ktorá je vybavená prístreškom a označníkom. V opačnom smere je zastávka odsadená od križovatky cca 100 m a vyznačená len označníkom. Zastávky sú obsluhované linkou 65.

Križovatka Bulharská – Galvaniho je riešená ako styková bez svetelnej signalizácie. Doprava je riadená vodorovným a zvislým dopravným značením.

Úsek Galvaniho – Ivanská cesta

Galvaniho ulica je vybudovanáako štvorpruhová, smerovo rozdelená komunikácia s deliacim ostrovčekom šírky cca 2 m, funkčnej triedy B2 kategórie MZ 20,5/60 so štyrmi jazdnými pruhmi po 3,5 m. Komunikáciu lemuje chodník po obidvoch stranách premennej šírky. Šírka jazdných pásov medzi obrubníkmi je 8 m. Po pravej strane smerom k Ivanskej ceste sa nachádzajú viacpodlažné kancelárske priestory, obytné bytové domy a predajňa potravín. Chodník je z väčšej časti oddelený od existujúcich stavieb oplotením. Na druhej strane komunikácie sa nachádza mestská priemyselná zóna. Dopravné zaťaženie Galvaniho ulice je pomerne významné s podieľam tranzitnej dopravy, ale aj zdrojovej a cieľovej dopravy medzi Rožňavskou ulicou a diaľnicou D1. Ulica je obsluhovaná MHD linkami 63, 65 a 95.

## Väzba na existujúce inžinierske siete

Jedným z podkladom pre spracovanie DSP bolo vytýčenie inžinierskych sietí ich správcami a následné zameranie geodetom.

V záujmovom území sa nachádzajú siete v správe verejných správcov a investora. Jedná sa najmä o elektrické vedenia, rozvody plynu, slaboprúdové vedenia rôznych správcov, rozvody vody a kanalizácie. V kontakte s riešeným územím navrhovanej trolejbusovej trate sa nachádza optická káblová trasa a metalické káblové trasy viacerých operátorov (ORANGE, VNET, UPC, SITEL, SWAN, TurkTelekom, SLOVANET, RAINSIDE, MV SR, Energotel a ACS). Návrh potrebných úprav resp. spôsob ochrany IS je súčasťou projektovej dokumentácie.

Zhotoviteľ stavby je povinný pre začiatkom realizácie stavby povinný zabezpečiť vytýčenie všetkých existujúci inžinierskych sietí ich správcami a doklady o vytýčení uchovávať počas celej realizácie stavby.

## Súvisiace stavby a koordinácia so zámermi iných investorov

Investor stavby pripravuje projekt „Modernizácia údržbovej základne DPB a.s. – 3. etapa, časť 1: Depo Jurajov dvor“. Súčasťou tejto stavby je odstránenie nepotrebných objektov, výstavba a dostavba viacerých hál, dielní a ďalších prevádzkových priestorov, doplnenie zastrešenia odstavných plôch, súvisiace úpravy koľajových trás a cestných komunikácií a rekonštrukcia a doplnenie súvisiacej technickej infraštruktúry vrátane káblových rozvodov, kompresorovne a úprav meniarní a tiež výstavba novej meniarne Magnetová. Stavba Nová Trolejbusová trať Bulharská – Galvaniho je s uvedenou stavbou skoordinovaná.

V súčasnosti investor pripravuje aj ďalšie projekty rozvoja a modernizácie trolejbusových tratí na území mesta Bratislava:

* Nová trolejbusová trať Patrónka – Riviéra,
* Nová trolejbusová trať Trenčianska – Hraničná,
* Nová trolejbusová trať Autobusová stanica - Nové SND,
* Modernizácia trolejbusovej trate Patrónka - Kramáre - Hlavná stanic,

tieto však nemajú dopad na navrhovanú stavbu.

Investor ani projektant nedisponujú informáciami o ďalších zámeroch iných investorov v dotknutom území.

# Prehľad prevádzkovateľov (užívateľov)

Prevádzkovateľmi PS a SO bude DPB. Mesto Bratislava

|  |  |
| --- | --- |
| PS 01 | Kontajnerová meniareň Bojnická 26 - technologická časť |
| PS 02 | Diaľkové ovládanie kontajnerovej meniarne Bojnická 26 |
| SO 01 | Modernizácia trolejového vedenia - úsek Rádiová - Bulharská |
| SO 02 | Nové trolejového vedenia - úsek Bulharská - Galvaniho |
| SO 03 | Nové trolejového vedenia - úsek Galvaniho - Ivanská cesta |
| SO 04 | Ochranné opatrenia v zóne trolejového vedenia |
| SO 05 | Elektrické ovládanie výhybiek - úsek obratisko Rádiová |
| SO 06 | Elektrické ovládanie výhybiek - križovatka Bulharská - Rádiová |
| SO 07 | Napájacie vedenia novej trolejovej trate - úsek Bulharská - Galvaniho - Ivanská |
| SO 08 | Napájacie vedenia - úsek Bulharská (U354) - Rožnavská (U356) |
| SO 09 | Verejné osvetlenie - úsek Rádiová - Bulharská - modernizácia |
| SO 10 | Verejné osvetlenie - úsek Bulharská - Galvaniho - preložka |
| SO 11 | Verejné osvetlenie - úsek Galvaniho - Ivanská preložka |
| SO 12 | Ovládací kábel pre kontajnerovú meniareň Bojnická 26 |
| SO 13 | Optická trasa pre DPB, a.s. |
| SO 14 | Kontajnerová meniareň Bojnická - stavebná časť |
| SO 15 | Káblová prípojka NN - kontajnerová meniareň Bojnická 26 |
| SO 16 | Káblová prípojka 22 kV – kontajnerová meniareň Bojnická 26 |
| SO 17 | Telefónna prípojka |
| SO 18 | Úprava CDS v križovatke Galvaniho - Na križovatkách |
| SO 19 | Úprava CDS v križovatke Galvaniho - Ivanská cesta |
| SO 20 | Spätné úpravy chodníkov |
| SO 21 | Odstránenie existujúceho skladiska |

# Lehota výstavby v mesiacoch

Predpokladaná maximálna doba trvania stavby nesmie presiahnuť 8 mesiacov.

# Termín začatia a dokončenia stavby

Predpokladaný začiatok stavby: **06/ 2025**

Predpokladané ukončenie stavby: **01/ 2026**

# Údaje o prípadnom postupnom uvádzaní častí stavby do prevádzky

# Skúšobná prevádzka a doba jej trvania vo vzťahu k dokončeniu a kolaudácii stavby

Termín skutočnej realizácie stavby sa môže meniť podľa trvania stavebného konania, prípravy Verejného obstarávania a trvania samotného verejného obstarávania. Maximálna doba trvania stavby nesmie presiahnuť 8 mesiacov.

# Vysporiadanie sa s podmienkami Rozhodnutia OÚ Bratislava, odbor starostlivosti o životné prostredie (zisťovacie konanie)

Pre projekt prebehlo zisťovacie konanie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Zisťovacie konanie bolo ukončené vydaním rozhodnutia vydaného v zisťovacom konaní č. OU-BAOSZP3-2023/049448-017 zo dňa 07.03.2023, ktoré nadobudlo právoplatnosť 11.4.2023, s výrokom, že stavba sa nebude posudzovať podľa uvedeného zákona. Súčasťou rozhodnutia sú opatrenia pre ďalšie stupne prípravy projektu:

1. V projektovej dokumentácii pre územné konanie preukázať súlad predmetného investičného zámeru s Územným plánom Hlavného mesta SR Bratislavy, rok 2007 v znení zmien a doplnkov.

**Plnenie**: Súlad s ÚP bol preukázaný v územnom konaní, územné rozhodnutie je vydané a právoplatné.

2. Ak sa pri príprave ďalších stupňov projektovej dokumentácie navrhovanej činnosti zistí potreba výrubu drevín, navrhovateľ zabezpečí spracovanie dendrologického posudku s inventarizáciou dotknutých drevín a určením ich spoločenskej hodnoty odborne spôsobilou osobou a požiada orgán ochrany prírody (v zastavanom území obce mestskú časť Bratislava — Ružinov a mimo zastavaného územia obce Okresný úrad Bratislava, odbor starostlivosti o životné prostredie) o vydanie súhlasu podľa § 47 ods. 3 zákona OPK. Výrub uskutoční len po vyznačení výrubu dreviny a po právoplatnosti súhlasu orgánu ochrany prírody, ktorým je vykonávateľ výrubu povinný sa na požiadanie preukázať (§ 47 ods. 11 zákona OPK). Výrub drevín je potrebné realizovať mimo hniezdneho obdobia vtákov.

**Plnenie:** Projektová dokumentácia zohľadňuje túto požiadavku. Potreba výrubu drevín sa nepredpokladá. V prípade, ak sa zistí potreba výrubu nelesnej drevinovej vegetácie, bude potrebné postupovať podľa § 47 zákona č. 543/2002 Z. z. o ochrane prírody a krajiny v znení neskorších predpisov a jeho vykonávacej vyhlášky č. 170/2021 Z. z. v platnom znení.

3. Zabezpečiť primeranú náhradu drevín a ekologickú stabilitu v území.

**Plnenie**: V projekte sa neuvažuje s výrubom drevín, a teda ani s náhradnou výsadbou.

4. V rámci ďalšieho stupňa prípravy stavby predložiť dokumentáciu o umiestnení stožiarov na plochách verejnej zelene na posúdenie na Oddelenie tvorby mestskej zelene Magistrátu hlavného mesta SR Bratislavy.

**Plnenie:** Dokumentácia o umiestnení stožiarov je súčasťou PD.

5. V prípade presadby drevín, túto presadbu konzultovať s vlastníkom pozemku resp. jej správcom.

**Plnenie:** Súčasťou projektu nie je presadba drevín.

6. Záber poľnohospodárskej pôdy riešiť v súlade s platnou legislatívou.

**Plnenie**: Pre realizáciu stavby nebude potrebný záber poľnohospodárskej pôdy.

7. Realizovať spätné úpravy chodníkov z vodopriepustnej dlažby namiesto asfaltu (najmä v rámci zastávok a v ich blízkosti, popri Rapošovom parku, sadovnícky upravených plochách zelene s výsadbou stromov, mestských trvalkových záhonoch) za účelom zmierňovania mestského tepelného ostrova a adaptácie na zmenu klímy.

**Plnenie:** Projektová dokumentácia zohľadňuje túto požiadavku. Podrobnosti sú uvedené v stavebnom objekte SO 20 Spätné úpravy chodníkov.

8. Úpravy terénu, výkopové práce v blízkosti drevín a orezy drevín vykonávať v súlade s platnými STN (STN 83 7010 Ochrana prírody. Ošetrenie, udržiavanie a ochrana stromovej vegetácie) a arboristickými štandardmi (Arboristický štandard č. 2 Ochrana drevín pri stavebnej činnosti; Arboristický štandard č. 1 Rez stromov). Rez stromov vykonať výlučne odborne spôsobilou firmou.

**Plnenie:** Plnenie úlohy zabezpečí zhotoviteľ stavby.

9. Vzhľadom na plánované orezy drevín, resp. prípadné výruby a zabezpečenie druhovej ochrany živočíchov vykonať ornitologický prieskum.

**Plnenie**: Podmienka sa týka realizácie stavby. Zhotoviteľ je povinný požiadavku rešpektovať.

10. Zabezpečiť primeranú starostlivosť o dreviny, ich ošetrovanie a udržiavanie v súlade so zákonom č. 543/2002 Z. z. o ochrane prírody a krajiny v znení neskorších predpisov (§ 47), s VZN hlavného mesta SR Bratislavy č. 5/2018 o starostlivosti o verejnú zeleň a ochrane drevín a v zmysle Arboristického štandardu č. 6 Starostlivosť o dreviny okolo verejnej technickej infraštruktúry v čase výstavby aj počas prevádzky novej trolejbusovej trate.

**Plnenie**: Plnenie úlohy zabezpečí počas výstavby zhotoviteľ stavby a počas prevádzky správca zelene.

11. Maximálne obmedziť znečisťovanie ovzdušia sekundárnou prašnosťou vznikajúcou pri stavebných prácach a preprave materiálu dôsledným rešpektovaním opatrení uvedených v zámere navrhovanej činnosti na zmiernenie negatívnych vplyvov ( kapitola IV. bod 10 predloženého zámeru).

**Plnenie**: Platí pre realizáciu stavby. Plnenie úlohy zabezpečí zhotoviteľ stavby.

12. Počas výstavby zabezpečiť stavebné zariadenia a mechanizmy tak, aby nedošlo k neovládateľnému úniku znečisťujúcich látok v zmysle zákona č. 364/2004 Z. z. o vodách v znení neskorších predpisov do okolitej zelene a pôdy, priesakom cez pôdu do podzemných vôd a k zabráneniu úniku znečisťujúcich látok zo zariadení do verejnej kanalizácie.

**Plnenie**: Plnenie úlohy zabezpečí zhotoviteľ stavby (fáza realizácie).

13. Umiestňovať zastávky MHD prednostne mimo chránené obytné miestnosti v súlade so závermi Vibroakustickej štúdie, aby expozícia obyvateľov a ich prostredia bola čo najnižšia a neprekročila prípustné hodnoty.

**Plnenie**: Projekt nezriaďuje nové zastávky MHD.

14. V prípade využívania mobilných agregátov dodržiavať platnú legislatívu týkajúcu sa ochrany ovzdušia a ochrany vôd, predchádzať únikom a znečisteniu pôdy a vody.

**Plnenie**: Plnenie úlohy zabezpečí zhotoviteľ stavby počas výstavby.

15. V dokumentácii pre povoľovacie konania podľa osobitných predpisov upraviť údaje týkajúce sa odpadov podľa pripomienky Hlavného mesta SR Bratislavy (údaje o predpokladaných množstvách odpadov a spôsobe ich zneškodnenia a zabezpečiť bezpečné zhromažďovanie nebezpečných odpadov).

**Plnenie**: Dokumentácia pre stavebné povolenie podrobnejšie rieši nakladanie s odpadmi v sprievodnej správe v kapitole 8. „Odpady“.

16. Zabezpečiť udržiavanie nehnuteľností a ich okolie v čistote a poriadku tak, aby nečistota z nich nebola zanášaná na verejné priestranstvo a aby svojím stavom nenarúšali vzhľad mestskej časti a životného prostredia a neohrozovali bezpečnosť a zdravie občanov v zmysle § 5 ods. VZN MČ Bratislava-Ružinov č. 14/2016 o dodržiavaní čistoty a poriadku na území Mestskej časti Bratislava - Ružinov.

**Plnenie:** Plnenie úlohy zabezpečí vlastník, správca alebo nájomca pozemku

17. V ďalších stupňoch prípravy projektovej dokumentácie riešiť požiadavky týkajúce sa cyklotrás v úzkej súčinnosti s Magistrátom hlavného mesta SR Bratislavy a OZ Cyklokoalícia.

**Plnenie:** Podmienka bude zohľadnená v rámci inžinierskej činnosti v ďalších stupňoch prípravy projektovej dokumentácie. PD zohľadňuje túto požiadavku.

18. Zohľadniť pripomienky OZ Cyklokoalícia vzťahujúce sa k umiestňovaniu stĺpov trolejového vedenia v maximálne možnej a technicky realizovateľnej miere.

**Plnenie:** Požiadavka je zohľadnená v PD, nové stĺpy trolejového vedenia sú umiestnené mimo chodníky pre peších do plôch prícestnej zelene a do stredného deliaceho pásu. Presné polohy stĺpov trolejového vedenia sú zrejmé z projektovej dokumentácie.

19. Preukázať splnenie podmienok tohto rozhodnutia v nasledujúcich povoľovacích konaniach podľa osobitných predpisov k zámeru navrhovanej činn

osti.

**Plnenie:** Akceptované.

Správa bola spracovaná v Bratislave v decembri 2024, v spolupráci so všetkými spolupracujúcimi projektantmi.

Ing. Vladimíra Rožoková

manažér projektu